لچہ
مرچی هوریں پدا
گیر پیداکیں یک سوتکگیں میتگے
دنزءُ ڈوریں دگے
پروشتگیں گوانزگے
بے مرادیں گِسی
بندیں دروازگے
مرچی هوریں پدا
گیر پیداکیں زیمیں دلے
زیمی ایں بلبلے
سوتکگیں جنگلے
بے تواریں نلے
مشکلیں منزلے
کہ همے منزلے بُرگءَ چنچو دور ات سپر
زندگی درپہ در
زور دستءَبدے
زور پچگر ببر
مرچی هوریں پدا
پهلیں روزاتونءِوشیں بچکندگانی توار
شرکنیں گالوار
وهدءِهمرائیءَچہ گِسءَبیت آں گار
گم جت آں دزگهار
مرچی هوریں پدا
گیر پیداکاں پیژگاهءِکرپدان
پیرزالے گُشے وانگءَایں کُران
نوشگءَانت شراب
نوبت ءِ نوجوان
مرچی هوریں پدا
مرچی هوریں پدا
ازت ابدال